

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.5** | 2025. gada 28. augustā |

**11.**

**Par nekustamā īpašuma Slimnīcas ielā 1, Ogrē, Ogres nov., kadastra numurs 7401 003 0419, iegūšanu** **Ogres novada pašvaldības kapitālsabiedrības Sabiedrība ar ierobežotu atbildību "OGRES RAJONA SLIMNĪCA"** **īpašumā**

Ogres novada pašvaldībā (turpmāk – Pašvaldība) 2025. gada 15. augustā saņemts Sabiedrības ar ierobežotu atbildību “OGRES RAJONA SLIMNĪCA”, reģ. Nr. 40003222317, juridiskā adrese: Ogres nov., Ogre, Slimnīcas iela 2, LV-5001, (turpmāk - OGRES RAJONA SLIMNĪCA) iesniegums (reģistrēts ar Nr. 2-4.1/4444), turpmāk – iesniegums.

Ņemot vērā, ka OGRES RAJONA SLIMNĪCA ir Ogres novada pašvaldības kapitālsabiedrība, iesniegumā lūgts Pašvaldības domi pieņemt lēmumu par atļauju nekustamā īpašuma – zemes vienības Slimnīcas ielā 1, Ogrē, Ogres nov., ar kadastra numuru 7401 003 0419, ar kopējo platību 4700m2, kas reģistrēta Ogres pilsētas zemesgrāmatas nodalījumā Nr. 100000002221 (turpmāk – Nekustamais īpašums), uz kuras atrodas OGRES RAJONA SLIMNĪCAS ēkas, iegūšanu kapitālsabiedrības OGRES RAJONA SLIMNĪCA īpašumā.

OGRES RAJONA SLIMNĪCA Nekustamo īpašumu kā kapitālsabiedrība nomā no īpašnieka – fiziskas personas sakarā ar to, ka vēsturiski ir izveidojušās piespiedu nomas attiecības (tagad likumiskās lietošanas tiesības), un katru gadu maksā nomas maksu.

Nekustamā īpašuma īpašnieks piekrīt atsavināt īpašumu OGRES RAJONA SLIMNĪCAI par Nekustamā īpašuma fiskālo kadastrālo vērtību - 22 938 EUR (divdesmit divi tūkstoši deviņi simti trīsdesmit astoņi *euro*), līdz ar to kapitālsabiedrībai vairs nevajadzētu katru gadu maksāt nomas maksu par Nekustamo īpašumu.

Izvērtējot iesniegumā norādīto, Pašvaldības dome konstatē:

1. saskaņā ar ierakstiem Zemgales rajona tiesas Ogres pilsētas zemesgrāmatas nodalījumā Nr. 100000002221, nekustamā īpašuma, kadastra numurs 7401 003 0419, adrese: Slimnīcas iela 1, Ogre, Ogres nov., kas sastāv no zemes vienības ar kadastra apzīmējumu 7401 003 0419, 4700 m2 platībā, īpašuma tiesības nostiprinātas [Vārds, Uzvārds, dzimšanas dati];
2. saskaņā ar Valsts zemes dienesta Nekustamā īpašuma valsts kadastra informācijas sistēmā pieejamo informāciju uz zemes vienības ar kadastra apzīmējumu 7401 003 0419 atrodas OGRES RAJONA SLIMNĪCAI piederošas ēkas ar kadastra apzīmējumiem 7401 003 0419 002, 7401 003 0419 003, 7401 003 0419 004, 7401 003 0419 005, lietošanas mērķis 0902 – ārstniecības, veselības un sociālās aprūpes iestāžu apbūve.

Publiskas personas kapitāla daļu un kapitālsabiedrību pārvaldības likuma 151. panta ceturtā daļa noteic, ka atvasinātas publiskas personas augstākā lēmējinstitūcija pieņem lēmumu par mantas iegūšanu atvasinātas publiskas personas kapitālsabiedrības īpašumā.

Ņemot vērā iepriekš minēto, pamatojoties uz Publiskas personas kapitāla daļu un kapitālsabiedrību pārvaldības likuma 151. panta ceturto daļu, Pašvaldību likuma 10. panta pirmās daļas 16. punktu, 73. panta ceturto daļu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Atļaut** Ogres novada pašvaldības kapitālsabiedrībai Sabiedrība ar ierobežotu atbildību "OGRES RAJONA SLIMNĪCA", reģ. Nr. 40003222317, juridiskā adrese: Ogres nov., Ogre, Slimnīcas iela 2, LV-5001 (turpmāk – OGRES RAJONA SLIMNĪCA), iegūt īpašumā nekustamo īpašumu - zemes vienību Slimnīcas ielā 1, Ogrē, Ogres nov., kadastra Nr. 7401 003 0419 ar kopējo platību 4700 m2, reģistrētu Ogres pilsētas zemesgrāmatas nodalījumā Nr. 100000002221, par Nekustamā īpašuma fiskālo kadastrālo vērtību 22 938 EUR (divdesmit divi tūkstoši deviņi simti trīsdesmit astoņi *euro*), izmantojot kapitālsabiedrības finanšu līdzekļus.
2. **Uzdot** OGRES RAJONA SLIMNĪCAS valdei parakstīt pirkuma līgumu ar šī lēmuma 1. punktā minētā nekustamā īpašuma īpašnieku [Vārds, Uzvārds, dzimšanas dati]; un nostiprinājuma lūgumu par kapitālsabiedrības īpašuma tiesību nostiprināšanu Zemesgrāmatā.
3. **Kontroli par lēmuma izpildi uzdot** Ogres novada pašvaldības izpilddirektoram.

(Sēdes vadītāja,

domes priekšsēdētāja vietnieka A. Kraujas paraksts)